Public procurement notice: Prior Information Notice Without Call For Competition
Published: 2017-08-11
Buyer: Region Hovedstaden
Country: DK
Contract type: Services
CPV classification: 72315000: Data network management and support services | 72315100: Data network support services | 72315200: Data network management services | 72700000
Estimated value: 264000000 DKK
EU fund: ESF

Technical requirements: Region Hovedstadens outsourcingskontrakt om drift, support, overvågning, vedligeholdelse og videreudvikling af netværk genudbydes.
Region Hovedstaden har derfor igangsat en udbudsproces med henblik på at indgå en fornyet kontrakt for en periode på 72 måneder, med mulighed for forlængelse.
Leverandøren skal kunne være tilstede on-site på en hvilken som helst af Kundens lokaliteter indenfor Region Hovedstadens geografiske område.
Driftsydelsen omfatter drift, support, overvågning, vedligeholdelse og videreudvikling af regionens samlede netværk og infrastruktur services på alle Regionens lokaliteter. Infrastruktur services omfatter også Perimeter/interne firewalls, VPN, DDI/IPAM, Server load balancing (SLB) og AAA-funktionalitet.
Driftsydelsen omfatter ikke telefoni, IP-telefoni, fysisk kabling (Kobber og fiber), indkøb af udstyr og softwarelicenser.
Regionens netværk består af ca. 13 000 enheder. Alle institutioner er opkoblet op til WAN core, som fordeler trafikken til datacenter, Edge (internet/ekstranet), Sundhedsplatformen og imellem Regionens lokaliteter.
Der benyttes virtualisering i både datacenter, WAN og LAN. Netværket er virtualiseret, så der kan fremføres flere logisk adskilte netværk. Virtualisering af netværket foregår på lag3 baseret på MPLS og på lag2 med VLAN. Hvis to logisk adskilte netværk skal kommunikere med hinanden skal dette ske via en sikkerhedsfunktion, som f.eks. firewall.
Region Hovedstadens L2/L3 netværk er baseret på komponenter fra både Cisco og HP. Desuden benyttes Infoblox (DNS, DHCP, NTP), Cisco ACS(AAA), HP Aruba Clearpass (AAA — gæstenet), Palo Alto (Firewall og VPN) og F5 (Loadbalancing). Leverandøren skal i kontraktens løbetid vedligeholde tilstrækkelige kompetencer indenfor Kundens teknologiområder og de konkrete HW og SW komponenter.
Leverandøren skal benytte egne Network Management systemer som primære systemer. Kundens systemer fungerer som ekstra systemer, idet disse bruges som kontrol systemer af Kunden. Leverandøren skal benytte Kundens IT Service Management System (Baseret på Service Now) og Kunden stiller et antal brugerlicenser til rådighed herfor.
Region Hovedstaden forventer derfor at ansøgere, som ønsker at afgive tilbud, har en vis størrelse og erfaring for at kunne håndtere den omfattende driftsydelse og understøtte nybyggeri/ombygning med tilstrækkeligt beredskab og leverancesikkerhed.
Region Hovedstaden bygger nyt og om på 7 hospitaler i regionen for i alt 20 000 000 000 DKK. Det samlede bygningsareal udvides med yderligere 600 000 m² frem til 2025.
Region Hovedstaden har et bygningsareal på 1 800 000 m² og der foretages årligt ombygning af 10 % af bygningsarealet. Ved hver ombygning sker der en påvirkning på netværket i større eller mindre grad.
Uge 37 -2017: Offentliggørelse af udbudsbekendtgørelse og det samlede udbudsmateriale Det samlede udbudsmateriale offentliggøres elektronisk og er tilgængeligt via Region Hovedstaden udbudssystem, EU-Supply.
Uge 42-2017: Tidsfrist for modtagelse af tilbudsgiveres prækvalifikationsanmodning om deltagelse i udbuddet.
Uge 42-44 — 2017: Udvælgelse af prækvalificerede tilbudsgivere. Ordregiver forventer at prækvalificere 4 tilbudsgivere.


Award value: 264000000